Ek het al ‘n hele paar keer vertel hoe ek die in ‘n bar op ‘n berg in Oostenryk gesit het toe ek geskok is om ‘n Afrikaans treffer te hoor wat begin speel. Maar toe ek die vocals hoor, in Duits, toe kon ek dit nog minder glo. Afrikaans-pop steel.

Het jy geweet hoe baie terrible Afrikaans treffers is eintlik net ‘n gesteelde lied?

As jy Afrikaans is, dan het jy tien teen een al die stories gehoor, maar nog nooit die moeite gedoen om uit te vind of dit waar is nie. Nie net skryf bittermin Afrikaans-pop musikante self hul musiek nie, dit gebeur al vir baie jare. Soms word net die melodie en backtrack van die musiek gebruik en Afrikaans lirieke word bygesit. Soms is dit sommer net ‘n vertaling van ‘n ander song. Soms word van die oorspronklike lirieke gehou en van die lirieke vervang met Afrikaanse lirieke.

Ek weet nie hoeveel van die oorspronklike liedjieskrywers kry royalties vir die gebruik van hul musiek nie. Hel, ek weet nie eers of baie van hulle weet dat hulle musiek ‘n kak Afrikaanse treffer geword het nie. Die geld is een ding en ek is seker daar is gevalle waar die oorspronklike liedjieskrywer vergoed word vir die gebruik van sy musiek.

Die Afrikaanse treffer-bedryf steek dit weg in skaamte

Wat vir my skokkend is (al kan ek sê dat ek glad nie verbaas is nie), is dat Afrikaans-pop “kunstenare” nooit, erens, ooit noem dat dit nie hulle eie musiek is nie. In fact, in baie van hulle interviews word daar gepraat oor hoe hulle hul harte en emosie in hulle musiek in stort. Die feit dat daar nie openlik daaroor gepraat word nie, iets daarvan sit net nie reg met mens nie.

Hier is vir jou so paar voorbeelde van Afrikaanse treffers se oorspronklike weergawe. Deel dit maar met jou vriende wat jou wil aanhou sleep Huisgenoot Skouspel toe.

Sproeitjies – Sias Reinecke en Sonia Herholdt

Eintlik “Freckles” deur ‘n groep met die naam Oak Ridge Boys.

Jessica – Ray Dylan

Jacobus Frederick Jersich, of beter bekend as Ray Dylan, het dalk Bob Dylan se van deel gemaak van sy stage name, ongelukkig maak dit jou nie ‘n liedjieskrywer nie. Daarom sal DJ Ötzi met Nik P se “Ein Stern (der deinen Namen trägt)” vir jou bekend klink, want Jacobus het dit in vermom as Jessica. Een van daardie vermommings waar die neus, bril en snor alles aan mekaar vas is.

Jy’s die een vir my – Nicholis Louw

O-Zone se “Dragostea din tei” is ‘n horribale song om mee te begin. Darth Vader alleen weet wat het vir Nicholis besiel om die een te “probeer red”.

Afrikaans treffers is nie Afrikaanse kultuur nie

Daar word baie gesê dat die wat nie van Afrikaans-pop of Afrikaanse treffers hou nie, het nie kultuur nie. Volgende keer wanneer iemand dit vir jou sê, moet jy hulle miskien hier na gevaaalik.com bring, vir hierdie post. Net sodat hulle kan sien hulle Afrikaanse kultuur is eintlik net shitty kultuur wat by ander kulture gesteel is.